3. Godkendelse af tillæg til anlægsbevilling og tillæg til rådighedsbeløb til nyt plejecenter 
i Hadsten (Åben)
Tidl. politisk behandling BY, 27.02.24, pkt. 7
Forventet sagsgang
ØK, BY
Lovgrundlag
SAGENS INDHOLD
Byrådet skal i denne sag tage stilling til forslag om tillæg til anlægsbevilling og tillæg 
til rådighedsbeløb i forbindelse med opførelsen af et nyt plejecenter ved [adresse] 
i Hadsten, herunder indkøb af ekstra elevator, døgnrytmebelysning samt opførelsen af sidde-nicher og 
orangeri i forbindelse med gangarealerne.
Byrådet godkendte 27. februar 2024 projektforslag og skema A til opførelsen af det nye plejecenter i 
Hadsten. Byggeprogramudvalget havde i tilknytning til indstilling af projektforslag udarbejdet et notat med 
ønsker til ændringer til projektforslaget, der var vedlagt som bilag til indstillingen. Siden godkendelsen af 
projektforslaget har forvaltningen på baggrund heraf sammen med arkitekt og totalentreprenør foretaget 
tilpasninger af projektforslaget. Nogle tilpasninger kan indeholdes i den godkendte anlægsbevilling, mens 
andre tiltag ligger udover. I forhold til den godkendte anlægsbevilling foreslås, at der foretages følgende 
tilkøb til byggeriet:

Ekstra elevator, da én elevator vurderes at være utilstrækkelig ift. at sikre stabil servicering af 
klyngerne på 1. sal, bl.a. mellem plejecentrets lokale produktionskøkken og køkkenerne i klyngerne.

Etablering af døgnrytmebelysning, der har en positiv indvirkning på særligt demente beboeres 
adfærd. Døgnrytmebelysning indgik i udbuddet som en option.

Etablering af sidde-nicher samt ændring af gangbredden, så der i stedet kan etableres fælles 
orangeri for enden af klyngernes gangarealer.
Totalentreprenøren på det nye plejecenter, Knudsgaard A/S, har med baggrund i ovenstående fremsendt 
tilbud på køb af ekstra elevator til en pris på [adresse] kr. ekskl. Moms. Tilkøbsprisen for døgnrytmebelysning 
i gangarealerne er 1.275.000 kr. ekskl. moms, hvilket er overensstemmende med den angivne pris i 
tilbuddet, mens prisen for etableringen af fire sidde-nicher for enden af gangarealerne til boligerne beløber 
sig til 280.000 kr. ekskl. moms.
Herudover etableres fire orangerier i den modsatte ende af gangarealerne til boligerne. Disse finansieres 
via reduktion af gangarealerne, hvorfor de ikke medfører en merudgift til det samlede byggeri. 
Anlægsprojektet er tilrettelagt med en projekteringsfase i foråret 2024 og forventet byggestart i efteråret 
2024. Byggeriet skal efter tidsplanen stå færdigt i slutningen af 2026.
VURDERING
Forvaltningen vurderer, at etableringen af en ekstra elevator vil sikre en mere stabil adgang til 
[adresse] klynger med råvarer, mad fra produktionskøkkenet, hjælpemidler mv. Etableringen af en 
ekstra elevator mindsker desuden sårbarheden ved evt. nedbrud i den ene elevator, ligesom den bidrager 
til mere uhindret brug af den anden elevator til gavn for plejecentrets beboere.
[adresse]: EMN-2020-35659
Dok-ID: 3720231
Sagsbehandler: mbdm
Byråd
28. maj 2024  19:00
Etableringen 
af 
døgnrytmebelysning 
i 
de 
områder, 
hvor 
beboerne 
færdes, 
indgik 
efter 
byggeprogramudvalgets anbefaling, som en del af det oprindelige udbud som en option. 
Døgnrytmebelysning kan bl.a. medvirke til at stabilisere døgnrytmen og virke beroligende i forhold til 
beboere med udadreagerende adfærd, da den understøtter kroppens naturlige døgnrytme, så beboerne 
har energi om dagen og har lettere ved at falde til ro om aftenen. Hertil kommer at døgnrytmebelysning 
også opleves som et positivt bidrag til medarbejdernes arbejdsvilkår.  
De foreslåede sidde-nicher og orangerier for enderne af gangarealerne kan anvendes til at afskærme 
beboere, der måtte have brug for det. Ligeledes vil orangerierne være velegnede opholdssteder til beboere, 
der gerne vil have udsigten til naturen.
På den baggrund indstiller forvaltningen, at de foreslåede tilkøb til hovedentreprisen godkendes, og der 
gives et tillæg til anlægsbevilling og tillæg til rådighedsbeløb til nyt plejecenter i Hadsten. 
ØKONOMI
Det nye plejecenter i Hadsten opføres som støttet boligbyggeri indeholdende 60 almene plejeboliger, og er 
derfor underlagt et samlet maksimumsbeløb. Derudover opføres der et tilhørende serviceareal, som er 
kommunalt finansieret. Byrådet har 27. februar 2024 godkendt skema A og i medfør heraf givet en 
anlægsbevilling til det samlede projekt. Anlægsbevillingen er finansieret af de afsatte rådighedsbeløb i 2023 
til 2026 til nyt plejecenter i Hadsten. 
Boligdelen
De 60 almene plejeboliger udgør et samlet areal på 3.975 m2. Ifølge skema A vil anskaffelsessummen for 
de 60 plejeboliger være 109,189 mio. kr. inkl. moms. Anskaffelsessummen udnytter det gældende 
maksimumsbeløb på 108,279 mio. kr. fuldt ud tillagt indeksering på 910.000 kr. Anskaffelsessummen på 
109,189 mio. kr. er finansieret via realkreditlån på 88%, kommunalt grundkapitalindskud på 10% og 
beboerindskud på 2%.
Udgiften til indkøb og etablering af døgnrytmebelysning skal fordeles mellem servicearealer og boligarealer. 
Fordelingen sker efter antallet af kvadratmeter til henholdsvis boligareal (3.975 m2) og serviceareal (1.651 
m2). Den samlede udgift inkl. moms, der kan henføres til boligdelen vedr. døgnrytmebelysning, udgør 
herefter 1,126 mio. kr.  
I skema A er der afsat 1,281 mio. kr. til interne byggesagshonorarer vedr. boligdelen. Det foreslås, at den 
del af udgifterne til døgnrytmebelysning, der henføres til boligdelen, bliver finansieret af dette beløb. 
Servicearealer
Ifølge skema A udgør servicearealerne et bruttoareal på 1.635 m2, mens anskaffelsessummen udgør brutto 
40,864 mio. kr. ekskl. moms (50,984 mio. kr. inkl. moms). Heraf finansieres de 11,021 mio. kr. via grundsalg, 
servicearealtilskud og støttesagsgebyr. Den samlede kommunale nettoudgift til servicearealerne beløber 
sig herefter til 29,843 mio. kr., som er finansieret af de afsatte rådighedsbeløb i budgetterne fra 2021 til 
2027. 
De foreslåede tilkøb efter Byrådets godkendelse af skema A den 27. februar 2024 medfører en udvidelse 
af servicearealet på 16 m2 til sidde-nicher. De øvrige tilpasninger af servicearealdelen beløber sig til 1,275 
mio. kr. ekskl. moms og fordeler sig således:
Tilkøb efter skema A 
Mio. kr. ekskl. moms
Udvidelse af fire sidde-nicher for enden af boliggangene 
0,280
Døgnrytmebelysning – andel serviceareal
0,374
Elevator
0,621
Total
1,275
Der søges om tillæg til anlægsbevilling til tilpasningerne af servicearealerne på 1,275 mio. kr. ekskl. moms 
(1,594 mio. kr. inkl. moms). Til finansiering af anlægsbevillingen søges tillæg til rådighedsbeløb på 1,275 
mio. kr. ekskl. moms finansieret af kassebeholdningen. 
Det interne byggesagshonorar til teknisk rådgivning og projektledelse udgør 1% af boligdelens samlede 
økonomiske ramme ekskl. grundkøb. Beløbet udgør 1,281 mio. kr., hvoraf 1,126 mio. kr. jf. ovenstående 
foreslås anvendt til tilkøb af boligdelens døgnrytmebelysning. 
Der søges til fuld finansiering af det interne byggesagshonorar til projektets samlede gennemførelse derfor 
en anlægsbevilling på 1,126 mio. kr. og tillæg til rådighedsbeløb på 1,126 mio. kr. finansieret af 
kassebeholdningen.  
Samlet set betyder ovenstående, at der søges om tillæg til anlægsbevilling og tillæg til rådighedsbeløb til 
nyt plejecenter i Hadsten på i alt 2,401 mio. kr.    
 
INDDRAGELSE
I byggeprogramudvalget er der repræsentation fra Teknik- og Miljøudvalget og Social- og 
Sundhedsudvalget samt ledere og medarbejdere fra Teknik og Miljø og Social og Sundhed.
Derudover har en arbejdsgruppe med ledere og medarbejdere fra Social og Sundhed deltaget i en række 
projektmøder med henblik på at optimere indretningen og arbejdsprocesser i det nye byggeri.
INDSTILLING
Direktøren for Teknik og Miljø og direktøren for Social og Sundhed indstiller til Byrådet:
1.
At anførte indkøb og justeringer tilkøbes jf. beskrivelsen i dagsordenen.
2.
At der godkendes et tillæg til anlægsbevilling på 1,275 mio. kr. ekskl. moms til servicearealerne.
3.
At der godkendes et tillæg til rådighedsbeløb på 1,275 mio. kr. ekskl. moms. til servicearealerne i 
2024 finansieret af kassebeholdningen.
4.
At der til internt byggesagshonorar godkendes en anlægsbevilling på 1,126 mio. kr. og tillæg til 
rådighedsbeløb på 1,126 mio. kr. finansieret af kassebeholdningen. 
BESLUTNING
Økonomiudvalget, 21. maj 2024:
Fraværende: Ingen
Indstilles godkendt. 
Byrådet, 28. maj 2024:
Fraværende: Lea Mikkelsen, Bertram Petersen
Godkendt.
Bilag
